Διατροφικές συνήθειες παιδιών δημοτικού σχολείου και συσχέτισή τους με το δείκτη μάζας σώματος σε αστικές και ημιαστικές περιοχές του Νομού Θεσσαλονίκης
Creators: name: Γεμιντζή Φωτεινή-Μαρία Ηλία
Publisher: name: Aristotle University of Thessaloniki
Year: 2021
Subjects: Διατροφικές συνήθειες παιδιών
Δείκτης Μάζας Σώματος
Αστική και Ημιαστική περιοχή
Children's eating habits
Body Mass Index
Urban area and semi-urban area

description: Οι διατροφικές συνήθειες και προτιμήσεις των ανθρώπων διαμορφώνονται κυρίως κατά την παιδική ηλικία, συμβάλλοντας στην καλή υγεία καθ’ όλη τη διάρκεια της ζωής του. Οι διατροφικές συνήθειες των παιδιών επηρεάζονται, σε μεγάλο βαθμό, από το οικογενειακό τους περιβάλλον, καθώς αποτελούν πρότυπα για την ανάπτυξη υγιεινών διατροφικών συνηθειών και υιοθέτησης ενός υγιεινού τρόπου ζωής. Επίσης, ένας άλλος σημαντικός παράγοντας διαμόρφωσης των διατροφικών συνηθειών των παιδιών όπως καταδεικνύεται από τη διεθνή βιβλιογραφία είναι οι παρέες-φίλοι των παιδιών, το κοινωνικοοικονομικό και μορφωτικό επίπεδο των γονέων, τα διαθέσιμα τρόφιμα στα κυλικεία των σχολείων και πολλές φορές ο τόπος διαμονής των παιδιών. Βασικός σκοπός της παρούσας έρευνας ορίζεται η μέτρηση των διατροφικών συνηθειών παιδιών σχολικής ηλικίας, της Δ΄, Ε΄ και ΣΤ΄ δημοτικού σε αστική περιοχή και σε επαρχία καθώς επίσης και η ανίχνευση τυχόν διαφοροποιήσεων με την κατηγορία του σωματικού βάρους των παιδιών. Το δείγμα της μελέτης αποτέλεσαν 225 παιδιά ηλικίας 10-12 ετών από σχολεία αστικών και ημιαστικών περιοχών του Νομού Θεσσαλονίκης. Τα δεδομένα συλλέχθηκαν με τη μέθοδο της ευκαιριακής δειγματοληψίας και με αυτοσυμπληρούμενα ερωτηματολόγια κλειστού τύπου. Το ερωτηματολόγιο συμπληρώθηκε από τους γονείς και τα παιδιά στο σπίτι. Για τη διερεύνηση της ύπαρξης σχέσης μεταξύ μιας ποσοτικής μεταβλητής και μιας διχοτόμου μεταβλητής χρησιμοποιήθηκε ο έλεγχος t (student’s t-test). Για τη μελέτη της σχέσης μεταξύ μίας συνεχούς και μίας τακτικής μεταβλητής έγινε χρήση του δείκτη συσχέτισης Kendall’s tau b. Για τη μελέτη της σχέσης μεταξύ μίας συνεχούς και μία διχοτομικής μεταβλητής έγινε χρήση του δείκτη συσχέτισης Point Biserial. Για την στατιστική επεξεργασία έγινε χρήση του λογισμικού SPSS 25 και η ελάχιστη τιμή του επιπέδου στατιστικής σημαντικότητας, p-value, ορίζεται στο 5%. Σύμφωνα με τα αποτελέσματα της παρούσας έρευνας διαπιστώνεται ότι έξι στα δέκα παιδιά έχουν φυσιολογικό Δείκτη Μάζας Σώματος, ένα στα τρία είναι λιποβαρές και περίπου ένα στα δέκα είναι υπέρβαρο ή παχύσαρκο. Τα μισά παιδιά του δείγματος διαμένουν εντός της Θεσσαλονίκης και τα υπόλοιπα μισά εκτός. Το 14% των παιδιών του δείγματος προέρχονται από μονογονεϊκές οικογένειες, όπου παρατηρήθηκε στατιστικώς σημαντικά υψηλότερη τιμή ΔΜΣ σε σύγκριση με των παιδιών από διγονεϊκές οικογένειες. Ο μεγαλύτερος χρόνος ενασχόλησης με ηλεκτρονικά παιχνίδια και διαδίκτυο αντιστοιχεί σε υψηλότερες τιμές Δείκτη Μάζας Σώματος, ενώ κάτι τέτοιο δεν παρατηρήθηκε με την παρακολούθηση της τηλεόρασης. Αναφορικά με τη μέση τιμή του ΔΜΣ στα αγόρια, δεν σημειώθηκε διαφορά με την αντίστοιχη τιμή των κοριτσιών. Επίσης, η μέση τιμή του Δείκτη Μάζας Σώματος των παιδιών που διαμένουν στην πόλη της Θεσσαλονίκης δεν βρέθηκε να διαφέρει, στατιστικώς σημαντικά, από την αντίστοιχη των παιδιών που διαμένουν εκτός της πόλης (χωριό/κωμόπολη). Οι διατροφικές συνήθειες των παιδιών της επαρχίας δε φαίνεται να παρουσιάζουν σημαντικές διαφορές σε σχέση με αυτές των παιδιών της αστικής περιοχής. Οι κοινωνικοοικονομικοί παράγοντες φαίνεται να επηρεάζουν τις διατροφικές επιλογές των παιδιών και κατά συνέπεια την αύξηση του ΔΜΣ. Απαραίτητη κρίνεται η ανάπτυξη δράσεων ενημέρωσης για τη σωστή διατροφή των παιδιών και των γονέων είτε μέσω σχολικών προγραμμάτων είτε μέσω δράσεων από το Κράτος με βασικό στόχο την προαγωγή υγείας κατά την παιδική ηλικία αλλά και την ενήλικη ζωή
description: People's eating habits and preferences are mainly formed during childhood, contributing to good health throughout their lives. Children's eating habits are largely influenced by their family environment, as they are role models for developing healthy eating habits and adopting a healthy lifestyle. In addition, another important factor in shaping children's eating habits, as demonstrated by the international literature, is the children's friends, the socio-economic and educational level of the parents, the food available in school canteens and often the place where the children live. The main purpose of the present study is defined as measuring the eating habits of school-age children, 4th, 5th and 6th grade in urban and rural areas and to detect any differences with the children's weight category. The sample of the study consisted of 225 children aged 10-12 years old from schools in urban and semi-urban areas of the prefecture of Thessaloniki. Data were collected using the convenience sampling method and self-completed closed-ended questionnaires. The questionnaire was completed by parents and children at home. Student's t-test was used to investigate the existence of a relationship between a quantitative variable and a dichotomous variable. To examine the relationship between a continuous and a regular variable, Kendall's tau b correlation index was used. To study the relationship between a continuous and a dichotomous variable, the Point Biserial correlation index was used. SPSS 25 software was used for statistical processing and the minimum value of the statistical significance level, p-value, was set at 5%. According to the results of the present study it is found that six out of ten children have normal BMI, one out of three are underweight and about one out of ten are overweight or obese. Half of the children in the sample live within Thessaloniki and the remaining half live outside the city. 14% of the children in the sample come from single-parent families, where a statistically significantly higher BMI value was observed compared to children from two-parent families. More time spent playing computer games and internet corresponded to higher BMI values, while this was not observed with TV watching. Regarding the average BMI value in boys, there was no difference with the corresponding value in girls. Also, the mean value of BMI of children living in the city of Thessaloniki was not found to be statistically significantly different from that of children living outside the city (village/town). The eating habits of children from the province do not seem to show significant differences compared to those of children from the urban area. Socio-economic factors seem to influence children's food choices and consequently the increase in BMI. It is considered necessary to develop actions to inform children and parents about proper nutrition, either through school programs or through actions by the State, with the main aim of promoting health during childhood and adulthood